**Ամփոփ տեղեկատվություն 2024 թվականի ընացքում կատարված աշխատանքների վերաբերյալ ըստ ոլորտների**

2024 թվականի ընթացքում ՀՀ Տավուշի մարզպետի աշխատակազմ է մուտքագրվել 15787 դիմում և գրություն, ելքագրվել՝ 6525։

ՀՀ Տավուշի մարզպետը կայացրել է 371 որոշում, Մարզպետի աշխատակազմի գլխավոր քարտուղարն արձակել է 696 հրաման։

 Համաձայն ՀՀ վարչապետի 23․05․2024թ․ թիվ 02/10․9/16892 հանձնարարականի, մարզի բնակավայրերում կազմակերպվել է մարզպետի 35 այց, մարզպետի աշխատակազմի աշխատակիցների՝ 484 այց։

Մարզպետի կողմից կազմակերպվել են քաղաքացիների պաշտոնական ընդունելություններ, որին մասնակցել է 168 բնակիչ։

2024թ․ մարզի համայնքներում իրականացվել է իրավական և մասնագիտական հսկողություն։

**Տավուշի մարզում աղբահանության ծառայություններ չմատուցվող բնակավայրերում ծառայությունների կազմակերպման վերաբերյալ**

Մարզում համայնքների խոշորացման ծրագրի ավարտից հետո որոշակիորեն բարելավվել է բնակավայրերում բնակչությանը մատուցվող աղբահանության ծառայությունների որակը: Այն իրականացվում է ըստ համայնքների ավագանիների նիստերում հաստատված սանիտարական մաքրման սխեմայում ներառված պահանջներին համապատասխան՝ որի հիմնական տարրերն են համայնքում առաջացող աղբի ծավալների մոտավոր հաշվարկը, սանիտարական մաքրման ենթակա տարածքները, սանիտարական մաքրման աշխատանքների ծավալները, աղբի հավաքման, պահման, փոխադրման, տեղադրման, տեսակավորման և վնասազերծման ձևերն ու մեթոդները, անհրաժեշտ մեքենա-մեխանիզմներին ներկայացվող պահանջները: Հաշվարկվել են երթուղիների տնտեսական ծախսածածկման արդյունավերության ներկայացվող պահանջները, ինչի արդյունքում ավելացել է երթուղիների քանակը և առաջիկայում կբացվեն նոր երթուղիներ դեպի այն բնակավայրեր, որոնցում նախկինում աղբահանության ծառայություններ չեն մատուցվել:

Այսպիսով առաջիկայում աղբահանության ծառայություններ կմատուցվեն **Իջևան** համայնքի **Վազաշեն, Աճարկուտ, Ակնաղբյուր** և **Նոյեմբերյան** համայնքի **Բարեկամավան** բնակավայրերում։

**Կրթություն**

 Անբավարար վիճակում գտնվող դպրոցները, դրանք այն դպրոցներն են, որոնք առաջիկայում միանալու են նոր կառուցվող կրթահմալիրներին կամ նոր կառուցվող միջնակարգ դպրոցներին:

 Կառավարության 16.06.2023թ. N-977 որոշման համաձայն՝ «300դպրոց, 500 մանկապարտեզ» ծրագրի շրջանակում, 2024թ. Տավուշի մարզում կառուցվել է 2 դպրոց:

 Նոր դպրոցներ են կառուցվում Բագրատաշենում, Պտղավանում, Այրումում, Դովեղում, Լուսաձորում:

 2025թ.–ին նախատեսվում է նոր դպրոցների կառուցում Կողբում, Սևքարում, Նոյեմբերյանում, Աղավնավանքում, Նորաշենում:

 Վերանորոգվելու են Ջուջևանի, Սարիգյուղի, Կայանավանի և Թեղուտի դպրոցները:

 Գոշի և Նավուրի դպրոցների նախագծային փուլն ավարտվել է:

 Մարզի դպրոցներում ունենք 19 նախակրթարան, որից 2-ը ստեղծվել է 2024 թվականին:

2023-2024 ուստարում ուսուցիչների թափուր աշխատատեղերի թիվը 76 է, որոնք սակայն ժամանակավորապես համալրվել են փոխարինող ուսուցիչներով՝ մինչև ուսուցչի թափուր տեղի մրցույթի արդյունքում դրանց հիմնական համալրումը: Հիմնականում թափուր են «Ֆիզկուլտուրա», «Ռուսաց լեզու», «Աշխարհագրություն», «Մաթեմատիկա», «Ֆիզիկա», «Քիմիա», «Տեխնոլոգիա» առարկաների ուսուցիչների տեղերը:

«Հայաստանի Հանրապետության կրթության, գիտության, մշակույթի և սպորտի նախարարության կողմից մարզերի պետական ուսումնական հաստատություններ համապատասխան մասնագետ գործուղելու կարգ»-ի համաձայն՝ մանկավարժական կադրերի պահանջարկի հայտերը ներկայացվել է նախարարություն՝ միաժամանակ շտեմարանի համապատասխան դաշտերում լրացնելով ուսուցչի թափուր տեղի վերաբերյալ պահանջվող տվյալները: Բացի այդ, մանկավարժի որակավորում չունեցող՝ բայց ուսուցիչ աշխատել ցանկացող մասնագետների հետ տարվել է համապատասխան աշխատանքներ՝ նրանց ուղղորդելով մագիստրատուրա «Մանկավարժություն» մասնագիտությամբ որակավորում ստանալու համար, որոշ դեպքերում էլ, անհրաժեշտ տվյալների առկայության պարագայում՝ երկրորդ մասնագիություն ստանալու համար:

 2024թ. կամավոր ատեստավորման համար հանրակրթական դպրոցներից դիմել է 250 ուսուցիչ, որից 178 ուսուցիչ ատեստավորվել է: 2023 թվականին ԲՈՒՀ է ընդունվել շրջանավարտների 42,3 %-ը կամ դիմորդների 66,3%-ը, իսկ 2024 թվականին՝ 56,4 %-ը կամ դիմորդների76,8 %-ը:

2024թ. Տավուշի մարզում գործող արտադպրոցական ծրագիր իրականացնող կազմակերպություններում աշխատող մանկավարժների ընդհանուր թիվը 166 է, որոնցից 31 մանկավարժ մասնակցել են կամավոր ատեստավորմանը, անցողիկ շեմը չեն հաղթահարել 6 մանկավարժ, շեմը հաղթահարել են 25 մանկավարժ, որոնցից 13 մանկավարժ կստանան հավելավճար:

 2024թ. մարզի մարզադպրոցներից ատեստավորվել է 1 մարզիչ:

 2024թ. «ՀՀ վարչապետի գավաթ» սեղանի թենիսի մրցաշարում Թեղուտի դպրոցի թիմը զբաղեցրել է 3-րդ տեղ:

 Դիլիջանի մշակույթի տան հիմնանորոգման աշխատանքները դադարեցվել են՝ վերանորոգումն իրականացնողկազմակերպության սնանկ ճանաչվելու պատճառով / կրկին հայտարարվելու է մրցույթ, որի արդյունքում հաղթող ճանաչված կազմակերպությունն էլ կշարունակի վերանորոգման աշխատանքները/:

 Վերանորոգվել է «Նոյեմբերյանի արվեստի դպրոց» ՀՈԱԿ-ը համայնքային բյուջեի և Գերմանիայի միջազգային համագործակցության ընկերության /ԳՄՀԸ/ հովանավորությամբ:Ընդհանուր գումարը կազմել է 18.295.994 դրամ:

 ՀՀ կառավարության որոշումով՝ հիմանանորոգվել է «Դիլիջանի Հովհաննես Շարամբեյանի անվան մանկական գեղարվեստի դպրոց» ՀՈԱԿ-ը:Հիմնանորոգման գումարը կազմել է 232,4 մլն. դրամ, սուբվենցիոն ծրագրով: Համայնքի ներդրումը եղել է 139,4 մլն. դրամ:

Վերանորոգվել է Նոյեմբերյանի մանկական գրադարանը «ՇԵՆ» բարեգործական հասարակական կազմակերպության /3 500 000 դրամ/ և

համայնքային բյուջեի /1 000 000 դրամ/ միջոցներով:

**Մանկապարտեզների վերաբերյալ**

Մարզում գործում է 53 մանկապարտեզ, 4 մասնաճյուղ, 3 մոբայլ ՝ Նոյեմբերյան 12 և 4 մասնաճյուղ, Դիլիջան 8 և 3 մոբայլ, Բերդ 17, Իջևան 16։ Հաճախում են 3410 սան, հերթագրված է 331 երեխա։

Կառուցվում է 2 մանկապարտեզ՝ Կողբ 349,0 մլն․դրամ /սուբվենցիա/ և Բագրատաշեն 880,0 մլն․ դրամ /Քաղշին․ կոմիտե/, հիմնանորոգվում են Ոսկեպարի 49,0 մլն դրամ /ընթացքում, սուբվենցիա/, Դիլիջանի թիվ 5՝ 66,0 մլն․ դրամ /սուբվենցիա, ընթացքում/, հիմնանորոգվել են Գանձաքարի 65,0 մլն․ դրամ /ՀՕՖ/, Նոյեմբերյանի թիվ 2՝ 68,0 մլն․ դրամ /ՀՕՖ/ և Խաշթառակի՝ 249․0 մլն․ դրամ /ՀՏԶՀ/ մանկապարտեզները։ Վերանորոգվել է 14 մանկապարտեզ՝ Բերդ համայնքում /սուբվենցիա/ և 2-ը Նոյեմբերյան` Այրում /բարեգործական/ և Բերդավան /սուբվենցիա/ ։

9 մանկապարտեզի՝ Հաղթանակ, Այգեձոր, Արծվաբերդ, Իջևանի թիվ 5, Ծաղկավանի, Խաշթառակի,Գանձաքարի, Այրումի և Դեբեդավանի համար շուրջ 35,0 մլն․ դրամ գումարի գնվել է պահանջվող գույքի մի մասը, իսկ մնացած գույքի գնման գործընթացն ընթացքի մեջ է, որի արժեքը կազմում է ----- ։

2025թ․ նախատեսվում է վերանորգել Սարիգյուղի, Դիլիջանի թիվ 2, Հաղարծնի և Կոթիի մանկապարտեզները, ամբողջովին նոր գույքով ապահովել 20 մանկապարտեզ։

Տավուշի մարզպետի աշխատակազմի կողմից ՀՀ կառավարություն է ներկայացվել առաջարկություն նոր կառուցվող մանկապարտեզների վերաբերյալ՝ Դիլիջան քաղաքում նոր 150, Իջևանում նոր 150, Գետահովիտ 120, Աչաջուր 280, Ենոքավան 75, Կիրանց և Աճարկուտ գյուղերի համար 75, Ազատամուտ 75, Նոյեմբերյան 100, Լճկաձոր 30 և վերակառուցել Դիլիջանի թիվ 4՝ 100 երեխա հզորությամբ։

Ընդհանուր 1055 երեխա հզորությամբ։

**Տավուշի մարզի համայնքների կողմից տրված շինթույլտվությունների քանակի մասին**

**Տավուշի մարզում** տրվել է ընդհամենը **– 1934** շինթույլտվություն․

* Իջևան-------------- 898
* Նոյեմբերյան ---- 622
* Բերդ---------------- 224
* Դիլիջան----------- 190

Որից սոցիալական տնաշինության ծրագրերով՝

**Տավուշի մարզում** տրվել է **– 1192** շինթույլտվություն․

* Նոյեմբերյան ---- 578
* Իջևան-------------- 459
* Բերդ---------------- 155

|  |
| --- |
| **Պետական աջակցությամբ բնակարանաշինության մասին տեղեկանք** |
|  |  |  |
| Բնակավայր |  | Անհատական տների քանակ | գումար մլն․ դրամ |
| ***Բերքաբեր***  | **Իջևան** | 63 | 21 |
| Սարիգյուղ | 93 | 16 |
| Ծաղկավան | 36 | 16 |
| Այգեհովիտ | 160 | 16 |
| Վազաշեն | 5 | 16 |
| Ազատամուտ | 2 | 16 |
| ***Կիրանց*** | 15 | 21 |
| Սևքար | 85 | 16 |
| **Ընդամենը** | **459** | **138** |
| Կողբ | **Նոյեմբերյան** | 287 | 16 |
| Բերդավան | 162 | 16 |
| Կոթի  | 74 | 16 |
| Դովեղ  | 16 | 16 |
| ***Բաղանիս*** | 13 | 21 |
| Ոսկևան | 13 | 16 |
| ***Ոսկեպար*** | 12 | 21 |
| Բարեկամավան | 1 | 16 |
| **Ընդամենը** | **578** | **138** |
| Պառավաքար | **Բերդ** | 19 | 16 |
| Չինարի | 5 | 16 |
| Ն կ Աղբյուր | 39 | 16 |
| Վ կ Աղբյուր | 10 | 16 |
| Այգեձորր | 29 | 16 |
| Չորաթան | 12 | 16 |
| Արծվաբերդ | 41 | 16 |
| **Ընդամենը** | **155** | **112** |
| **ԸՆԴԱՄԵՆԸ** | **1192** | **388** |

**Գազիֆիկացման աշխատանքների վերաբերյալ**

Գազիֆիկացման ոլորտում մարզում իրականացվել են 278․5 մլն․ դրամի աշխատանքներ։ Վարդանյան ընտանիք բարեգործական հիմնադրամի համաֆինանսավորմամբ սուբվենցիոն ծրագրերով Իջևան համայնքում գազիֆիկացվել են Աճարկուտ, Կիրանց, Բերքաբեր բնակավայրերը: Ծրագրի ընդհանուր բյուջեն շուրջ 235․0 մլն դրամ, պետություն 152․7 մլն դրամ, համայնք` 82․3 մլն դրամ։

Գազիֆիկացվել է Բարեկամավան գյուղը՝ արժեքը 11․8 մլն դրամ, ֆինանսավորել է Վարդանյան հիմնադրամը։

## 2024թ. Տավուշի մարզում միջպետական, հանրապետական և տեղական /մարզային/ նշանակության ավտոճանապարհների ուղղությամբ իրականացվող աշխատանքների մասին

Տավուշի մարզն ընդգրկում է 152.6կմ միջպետական նշանակության, 330.8 կմ հանրապետական նշանակության և 281,7 կմ մարզային /տեղական/ նշանակության ընդհանուր օգտագործման ավտոմոբիլային ճանապարհներ և շուրջ 960 կմ համայնքային նշանակության /բնակավայրերի փողոցներ/ ճանապարհներ:

2024թ. ՀՀ տարածքային կառավարման և ենթակառուցվածքների նախարարության պատվիրատվությամբ իրականացվել է շուրջ 390 կմ երկարությամբ միջպետական և հանրապետական նշանակության ավտոճանապարհների պահպանության աշխատանքներ՝ մոտ 700.0 մլն․ դրամ արժեքով:

2024թ․ ՀՀ Պետական բյուջեով Տավուշի մարզային նշանակության ավտոճանապարհների ընթացիկ ամառային, ընթացիկ ձմեռային պահպանման և մետաղական արգելապատնեշների պահպանման աշխատանքների համար նախատեսվել է 147.4 մլն․դրամ։

Մարզպետարանի պատվիրատվությամբ իրականացվել է` 110.3 կմ երկարությամբ մարզային նշանակության ավտոճանապարհների ձմեռային պահպանության աշխատանքներ, 62.3 կմ ընթացիկ ամառային պահպանության աշխատանքներ, 9.2 կմ մետաղական արգելապատնեշների պահպանման աշխատանքներ՝ 108.360 մլն․դրամ ընդհանուր պայմանագրային արժեքով։

**2024թ. ՀՀ պետական բյուջեի ծրագրերով ՀՀ տարածքային կառավարման և ենթակառուցվածքների նախարարության պատվիրատվությամբ իրականացվում է.**

**ա/** Մ-8, Վանաձոր (Մ-6 հատման կետ) - Դիլիջան միջպետական նշանակության ավտոճանապարհի 2կմ երկարությամբ **/Դիլիջանի օղակաձև խաչմերուկ-Միջազգային դպրոց հատված/** հիմնանորոգման աշխատանքները՝ 410 մլն.դրամ արժեքով: Աշխատանքներն ավարտված են։

 **բ/** Իջևան-Նավուր - Բերդ - Այգեպար հանրապետական նշանակության ավտոճանապարհի 36.5 կմ ընդհանուր երկարությամբ Գանձաքար-Իծաքար հատվածի հիմնանորոգման աշխատանքները՝ 4,135 մլրդ. դրամ ընդհանուր արժեքով: Աշխատանքներն ընթացքի մեջ են: \*Ծանոթություն- 2022-2023թթ․ իրականացվել է 8կմ ա/բ ծածկի տեղադրման աշխատանքներ, 13կմ խճային ծածկի և արհեստական կառուցվածքների տեղադրման աշխատանքներ, 2022թ. ֆինանսավորումը կազմել է 400 մլն.դրամ։ Պայմանագիրը խզվել է <Խաչհար> ՍՊԸ-ի հետ, որն այժմ իրականացնում է <Էկո Բիլդինգ> ՍՊԸ-ն։ Մնացած աշխատանքներն կիրականացվեն 2025թ․։ Փաստացի ֆինանսավորումը կազմում է 1,407 մլրդ. դրամ։

**գ/** Հ-64, Բերդ - Արծվաբերդ - Չինարի հանրապետական նշանակության ավտոճանապարհի 9.24 կմ երկարությամբ /**Բերդ-Վ.Կ.Աղբյուր և Արծվաբերդի վատ հատվածների**/ հիմնանորոգման աշխատանքները՝ 1. 632 մլրդ.դրամ արժեքով: Աշխատանքների սկզբնական փուլ․ 2024թ․ ֆինանսավորում չկա ։

**դ/** 40.1 կմ երկարությամբ՝ /2 օբյեկտ/ Հ-38, /Հ-30/-Թթուջուր-Նավուր-/Հ-36/ հանրապետական նշանակության ավտոճանապարհի հիմնանորոգման աշխատանքները՝ 5. 970 մլրդ դրամ ընդհանուր արժեքով: 25.1կմ երկարությամբ 1 օբյեկտի աշխատանքներն ավարտված են։ Մնացած աշխատանքներն կիրականացվեն 2025թ․։ Փաստացի ֆինանսավորումը կազմում է 4,355 մլրդ. դրամ։

**ե/** 6.3 կմ երկարությամբ՝ Հ-26, /Մ-4/ - Ենոքավան հանրապետական նշանակության ավտոճանապարհի հիմնանորոգման աշխատանքները՝ 718 մլն.դրամ արժեքով: Աշխատանքներն ավարտված են։

**զ/** 10.0 կմ երկարությամբ՝ Տ-10-9, /Հ-36/ - Չինչին (Տ-10-38) ավտոճանապարհի հիմնանորոգման աշխատանքները՝ 1. 376 մլրդ դրամ արժեքով: Ստորին շերտի ասֆալտապատման աշխատանքներն ավարտված են։ Մնացած աշխատանքներն կիրականացվեն 2025թ․։ Փաստացի ֆինանսավորումը կազմում է 1,072 մլրդ. դրամ։

**է/** 2.2 կմ երկարությամբ՝ Տ-10-34, /Մ-4/ - Լեռնային Հայաստան առողջարան ավտոճանապարհի հիմնանորոգման աշխատանքները՝ 232 մլն.դրամ արժեքով: Աշխատանքներն ավարտված են։

**ը/** 2.6 կմ երկարությամբ՝ <Ապագա տուր> տանող համայնքային ճանապարհի վերանորոգման աշխատանքները՝ 250 մլն.դրամ արժեքով: Աշխատանքներն ավարտված են։

**թ/** 16.3 կմ երկարությամբ՝ Հ-64/Հ-36 (Բերդ) -Արծվաբերդ -Չինարի հանրապետական նշանակության ավտոճանապարհի **Արծվաբերդ-Չինարի հատվածի** միջին նորոգման աշխատանքները՝ 823 մլն.դրամ արժեքով: Աշխատանքներն ավարտված են։

ժ/ 4.2 կմ երկարությամբ՝ Հ-58 /Մ-4/ -Ոսկեպար-Նոյեմբերյան- /Մ-6/ հանրապետական նշանակության ավտոճանապարհի **Ոսկեպար-Բաղանիս հատվածի** միջին նորոգման աշխատանքները՝ 221.3 մլն.դրամ արժեքով։ Փաստացի ֆինանսավորումը կազմում է 113.9 մլն.դրամ: Աշխատանքներն ավարտված են, իրականացվում է թերությունների վերացում։

ի/ Տ-10-30, /Մ-16/ - Աճարկուտ - Կիրանց պատմական հուշարձան ավտոճանապարհի 3,5 կմ երկարությամբ հատվածի վերակառուցման աշխատանքները՝ 1. 111 մլրդ դրամ արժեքով: Աշխատանքներն ավարտված են։

լ/ Կիրանց գյուղի հատվածում Հ-58 հանրապետական նշանակության ավտոմոբիլային ճանապարհի շրջանցիկ հատվածի կառուցման աշխատանքները՝ 1. 492 մլրդ դրամ արժեքով: Աշխատանքներն ավարտված են։

 **2024թ. ՀՀ պետական բյուջեի միջոցներով ՀՀ Տավուշի մարզպետի աշխատակազմի պատվիրատվությամբ իրականացվում է.**

**ա/** 5.6 կմ երկարությամբ՝ Բագրատաշեն-Դեբեդավան ավտոճանապարհի ասֆալտապատման աշխատանքները՝ 777.0 մլն.դրամ արժեքով /որից՝ 2024թ․ 155.4 մլն.դրամ/: Աշխատանքներն ընթացքի մեջ են:

 **բ/** 2.7 կմ երկարությամբ՝ Սևքար-Սարիգյուղ ճանապարհի ասֆալտապատման աշխատանքները՝ 487.8 մլն.դրամ արժեքով /որից՝ 2024թ․ 87.6 մլն.դրամ/: Աշխատանքներն ընթացքի մեջ են:

**գ/** 2.3 կմ երկարությամբ՝ Տ-10-39 /Հ-64/-Չորաթան /Արծվաբերդ-Չորաթան/ ճանապարհի ասֆալտապատման աշխատանքները՝ 481.485 մլն.դրամ արժեքով /որից՝ 2024թ․ 96.3 մլն.դրամ/: Աշխատանքներն ընթացքի մեջ են:

**դ/** 2.5 կմ երկարությամբ՝ Թեղուտ-Հաղարծին ճանապարհի վերանորոգման աշխատանքները՝ 622.8 մլն.դրամ արժեքով /որից՝ 2024թ․ 124.6 մլն.դրամ/: Աշխատանքներն ընթացքի մեջ են:

**2024թ. իրականացվել և 2025թ․ շարունակական կիրականացվեն 146.7 կմ երկարությամբ ավտոճանապարհների կապիտալ շինարարական աշխատանքներ՝ 18,834 մլրդ․ դրամ պայմանագրային արժեքով։ Փաստացի ֆինասավորւմը 2024թ․ կազմել է 12.448 մլրդ․ դրամ։**

**Իրականացվել է շուրջ 500 կմ միջպետական, հանրապետական, մարզային նշանակության ավտոճանապարհների պահպանման աշխատանքներ՝ մոտ 800 մլն․ դրամ արժեքով։**

**Ընդհանուր առմամբ ներդրումները կազմում է շուրջ՝ 19,634 մլրդ․ դրամ։ Փաստացի ֆինասավորւմը 2024թ․ կազմել է 13.428 մլրդ․ դրամ։**

**ՀՀ Տավուշի մարզում 2024թ. գյուղատնտեսության բնագավառում իրականացված աշխատանքների մասին**

Մարզի գյուղատնտեսական նշանակության հողատեսքերը, ըստ հողային հաշվեկշռի կազմում են 110655,3 հա, որից՝ վարելահող - 25418 հա, բազմամյա տնկարկներ – 2050,8 հա, այդ թվում՝ խաղողի այգիներ -1200,3 հա, պտղատու այգիներ- 850.5 հա, խոտհարքներ - 9400.2 հա, արոտավայրեր- 62998.3 հա, այլ՝ 10788 հա:

25418 հա վարելահողից 7210.7 հա-ն սահմանամերձ լինելու պատճառով չի մշակվում: 18207.3 հա փաստացի վարելահողից 2024թ. ցանքատարածությունները 2023թ․ 6227 հա-ի դիմաց կազմել են 5203 հա /- 1024 հա/:

ՀՀ կառավարության 2023 թվականի  հուլիսի 6-ի N 1098-Լ որոշմամբ Իջևան համայնքի Բերքաբեր և Խաշթառակ բնակավայրերում «Տնամերձ հողամասերում այգեհիմնման և ոռոգման արդիական համակարգերի ներդրման» փորձնական ծրագրի շրջանակներում ավարտվել են այգեհիմնման և ոռոգման արդիական համակարգերի ներդրման աշխատանքները։ Ծրագրից օգտվել են 87 շահառուներ, որից` Բերքաբերում 43, Խաշթառակում 44: Հիմնվել են 5.84 հա հոնի և նռան այգիներ, որից` Բերքաբերում 3.4773 հա, Խաշթառակում 2.3627 հա: Տնկվել է 8425 տնկի, որից Բերքաբերում 5134, Խաշթառակում 3291; Բոլոր շահառուներին տրամադրվել է ձեռքի էլեկտրական սրսկիչներ: Ծրագրի ընդհանուր արժեքը կազմել է 134 մլն դրամ, որից 129 մլն ՀՀ կառավարության միջոցներով, իսկ 5 մլն՝ Իջևանի համայնապետարանի;

Կատարվել է 1418.1 հա աշնանացան, որից աշնանացան ցորեն 1026.1 հա, աշնանացան գարի 392 հա /2023թ 2752 հա/։

Մարզի մթերող կազմակերպությունների կողմից ժամանակին և անկորուստ կատարվել է խաղողի մթերում:

2024թ․ մթերվել է 5953,6 տոննա խաղող 1 կգ-ը 140-250 դրամով՝ նախորդ տարվա 3481,1 տոննայի դիմաց։

Արտերկիր է արտահանվել 744 տոննա թուզ, որից ՌԴ - 720 տոննա։

Մարզում գործում է 4 սպանդանոց՝ 2 հատ Բերդ համայնքում /Բերդ և Նավուր բնակավայրերում/, 1–ական Նոյեմբերյան /Նոյեմբերյան բնակավայր/ և Իջևան /Գետահովիտ բնակավայր/ համայնքներում։

**Շարունակվել են գյուղատնտեսական ոլորտի պետական աջակցության ծրագրերը։**

7 տարբեր ծրագրերից օգտվել են 187 շահառուներ, ծրագրերի արժեքը կազմել է 2 մլդ 849 մլն դրամ, որից սուբսիդավորվել է 110.7 մլն դրամ, փոխհատուցվել է 157.2 մլն դրամ; Այդ թվում՝

* «Գյուղտեխնիկայի լիզինգի ծրագիր» - Օգտվել է 26 շահառու, ծրագրի արժեքը կազմել է
* 116.3 մլն դրամ, սուբսիդավորվել է 33 մլն դրամ։
* Ագրոպարենի ոլորտի սարքավորումների լիզինգ, օգտվել է 5 շահառու, ծրագրի արժեքը 185.5 մլն դրամ, սուբսիդավորվել է 77.4 մլն դրամ։
* Հումքի մթերման վարկեր, օգտվել է 4շահառու, ծրագրի արժեքը 2371.6 մլն դրամ, սուբսիդավորվել է 335.5
* Կաթիլային ոռոգում 9 շահառու 19.1 հեկտարի համար փոխհատուցվել է 18.9 մլն դրամ
* Ինտենսիվ այգեգործություն վարկային բաղադրիչով 1.2 հա խաղողի այգեհիմնման համար, ծրագրի արժեքը 18.389 մլն դրամ, սուբսիդավորվել է 367 հազ դրամ
* Տնամերձ հողամասերում /Բերքաբեր, Խաշթառակ/ այգեհիմնման և ոռոգման արդիական համակարգերի ներդրում՝ օգտվել է 87 շահառու 5.8 հա, ծրագրի արժեքը 134 մլն դրամ, որից ՀՀ կառավարություն 129 մլն դրամ, Իջևանի համայնքապետարան 5 մլն դրամ;
* « Բուսաբուծության աջակցության ծրագիր» /գարնանացան մշակաբույսեր/ օգտվել է 54 շահառու, կատարվել է 117 հա ցանքս, փոխհատուցվել է 9.4 մլն դրամ;

«Խոզաբուծական համալիրի կառուցման ներդրումային ծրագիրը» իրականացվելու է «Ագրոմիթ» ՍՊԸ- ի կողմից 2025-26 թթ., կատարվելու է շուրջ 3.5 մլդ դրամի ներդրում։ Տնտեսության ստեղծման համար տարածքն ընտրվել է Նոյեմբերյան համայնքի Կողբ բնակավայրում՝ 4․55 հա։

**Առողջապահության ոլորտ**

Կառուցման ենթակա Այրումի, Կողբի և Գետահովիտի ամբուլատորիաների կառուցումն ընդգրկված է 2025թ. բյուջեում /յուրաքանչյուրը 111 մլն ՀՀ դրամ/:

Նախագծերը արված են, մնում են փաստաթղթային որոշ հարցեր:

Ծնունդների թիվը մարզում- 969,

մոտ 30 հղի ծննդաբերել են Երևան քաղաքում:

Կոթիի ամբուլատորիայի, Այգեձորի առողջության կենտրոնի և Բարեկամավանի բուժակամանկաբարձական կետի վերանորոգումները իրականացվել են ՀՕՖ-ի, Միջազգային Կարմիր խաչի, «ՇԵՆ» ԲԿ-ի և անհատ բարերարի կողմից:

Առողջապահական մասնագիտական կրեդիտավորված դասընթացները կազմակերպել ենք ՀՀ ԱՆ Առողջապահության ազգային ինստիտուտի, ՀՕՖ-ի և այլ կազմակերպությունների կողմից:

Նոյեմբերյանի ԲԿ-ի մանկական և ինֆեկցիոն բաժանմունքները հիմնանորոգվել են «Հայաստան Համահայկական Հիմնադրամի» կողմից, գույքը տրամադրվել է և պետք է տեղադրվի ԾԻԳ-ի մասնագետների հետ համատեղ: Ավարտական ակտը դեռևս չի ստորագրվել:

Բերդի ԲԿ-ի վիրաբուժական բաժանմունքի հիմնանորոգումը և կից վիրահատարանի կառուցումը 80%-ով իրականացված է, մնացած աշխատանքները շարունակվում են:

Բարեգործական ծրագրերով վերանորոգումների, արևային վահանակների տեղադրման, բուժսարքավորումների և այլ գույքի ձեռքբերման աշխատանքները իրականացրել են ՀՕՖ-ը, Միջազգային Կարմիր խաչը, «Վիվա» ԲԿ-ն, «Շեն» ԲՀԿ-ն, ՀՄՇՄ Ֆրեզնոյի մասնաճյուղը, «Արփի Սոլար» ՍՊԸ-ն և այլ անհատ բարերարներ:

**Սոցիալական ոլորտ**

ՀՀ Կառավարության 17.04.2014թ. թիվ 534 որոշմամբ հաստատված 21,7 մլն ՀՀ դրամ արժեքով սեզոնային զբաղվածության խթանման 151 ծրագրերով /Իջևանի տարածք-55, Բերդի տարածք-50, Նոյեմբերյանի տարածք-46 ծրագիր/ սահմանամերձ գյուղացիական տնտեսություններին տրամադրվել է աջակցություն՝ մինչև 3 հեկտար հողատարածքներում տարբեր կուլտուրաների մշակման համար /ցորեն, գարի, կարտոֆիլ, լոբի և այլն/:

**Միջազգային համագործակցություն**

**26.05.2024թ. - 02.06.2024թ**

**ՖՐԱՆՍԻԱՅԻ Օ ԴԸ ՍԵՆ ՆԱՀԱՆԳԻ ՆԱՀԱՆԳԱՅԻՆ ԽՈՐՀՐԴԻ ՆԱԽԱԳԱՀ ԺՈՐԺ ՍԻՖՖՐԵԴԻԻ ԳԼԽԱՎՈՐԱԾ ՊԱՏՎԻՐԱԿՈՒԹՅԱՆ ԵՎ ՖՐԱՆՍԻԱՅԻ ՀԱՅԿԱԿԱՆ ՀԻՄՆԱԴՐԱՄԻ ՂԵԿԱՎԱՐՆԵՐԻ ԱՅՑԸ ՏԱՎՈՒՇԻ ՄԱՐԶ**

 Մայիսի 27-ի առավոտյան կազմակերպվել է ծաղկեպսակի տեղադրում Ծիծեռնակաբերդի հուշահամալիրում:

 Մայիսի 28-ին Ենոքավանի <<Լաստիվեր Ռեզորթ>> հյուրանոցառեստորանային համալիրում տեղի ունեցավ Տավուշի մարզի ագրոտուրիզմի զարգացման հնարավորությունների վերաբերյալ քննարկում:

 Նույն օրը պատվիրակությանը ուղեկցվել է Պարզ լիճ, այնուհետև Գոշավանք, ծանոթացնելով մարզի զբոսաշրջային գրավչություններին:

 29.05.24թ. Տավուշի մարզպետի աշխատակազմում կազմակերպվել է հյուրերի ընդունելություն, այնուհետև Տավուշի գյուղատնտեսական և անասնապահական զարգացման ծրագրերի ղեկավար կոմիտեի նիստ/ հյուրասիրություն, նվերների հանձնում/, իսկ երեկոյան՝ մարզպետի կողմից կազմակերպված պաշտոնական ընթրիք, պատվիրակության անդամների համար:

 Ծրագրի ընթացքում կազմակերպվել է նաև այցելություններ Լուսաձորի անասնապահական համալիր, այնուհետև Օ-Դը-Սեն նահանգի նահանգային խորհրդի և Ֆրանսիայի հայկական հիմնադրամի միջոցներով հիմնված այգիներ, մինի ֆերմաներ և այլն:

**17.06.2024թ.** ՀՀ Տավուշի մարզի և **ԱՄՆ Միչիգան նահանգի** միջև կնքվել է բարեկամական հարաբերություններ հաստատելու մտադրության մասին հուշագիր։

**02.07.2024թ**. Տավուշի մարզպետ Հայկ Ղալումյանն ընդունել է **Միավորված ազգերի կազմակերպության** զարգացման ծրագրերի սոցիալ-տնտեսական պորտֆելի ղեկավար Աննա Գյուրջյանին, ԵՄ Տեղական դերակատարների զորեղացում հանուն զարգացման Լոռու և Տավուշի մարզերում՝ **LEAD** ծրագրի նորանշանակ ղեկավար Հարություն ։

  Հանդիպման ընթացքում **ՄԱԶԾ** ներկայացուցիչները հանգամանորեն ներկայացրել են **LEAD** ծրագրի ընթացքը, ձեռք բերված արդյունքները և առաջիկայում պլանավորված ծրագրային գործողությունները։

  Նշենք, որ ծրագիրը մարզում իրականացվում է փորձնական կարգով և **ֆինանսավորվում է Եվրոպական Միության կողմից**։ Ծրագիրն իրականացնում է **ՄԱԿ-ի զարգացման** ծրագիրը՝ **ՄԱԿ-ի Պարենի ու գյուղատնտեսության** կազմակերպության գործընկերությամբ և ՀՀ տարածքային կառավարման և ենթակառուցվածքների նախարարության հետ սերտ համագործակցությամբ։ Ծրագրի գործողությունները համակարգում է նաև ՀՀ էկոնոմիկայի նախարարությունը։

**05.08.2024**թվականին մարզպետ Հայկ Ղալումյանն ընդունել է Հայաստանում ՄԱԿ-ի մշտական համակարգող Ֆղանսուազ Ժակոբին և Մարդու իրավունքների պաշտպան Անահիտ Մանասյանին:

#### 27.09.2024թ. մարզպետի աշխատակազմի պատասխանատուները Լոռու մարզում մասնակցել են ԱՄՆ ՄԶԳ ,,Հարավային Կովկասի տարածաշրջանային ջրային ռեսուրսների կառավարում,, ծրագրի շրջանակներում Լոռու և Տավուշի մարզերի համայնքապետարանների հետ կազմակերպված հանդիպում-քննարկմանը։

  **Հոկտեմբերի 8-ին** Տավուշի մարզ է այցելել **,,Փարոս,,** հիմնադրամի գործադիր տնօրեն **Փիթեր Աբաջյանի** գլխավորած աշխատանքային խումբը։

 Համատեղ քննարկվել են հիմնադրամի կողմից մարզում իրականացվող աշխատանքների ընթացքն ու անելիքները։   Մարզպետը ըստ ոլորտների ներկայացրել է առկա խնդիրները:

**Հոկտեմբերի 18-ին** Նոյեմբերյան քաղաքում բացվեց արվեստի դպրոցը, որը վերանորոգվել է **Գերմանիայի և Շվեյցարիայի** կառավարությունների և Նոյեմբերյանի համայնքապետարանի ֆինանսական աջակցությամբ՝ Գերմանական միջազգային համագործակցության ընկերության **(GIZ)** կողմից իրականացվող ծրագրերի շրջանակում։

**ՍՈՒԲՎԵՆՑԻՈՆ ԾՐԱԳՐԵՐ**

2018-24թթ. մարզում իրականացվել է **100** սուբվենցիոն ծրագիր **14,386 մլրդ. դրամ** արժողությամբ, որից **8,29 մլրդ. դրամ** **/57,6%/** ՀՀ կառավարության ներդրում, **5,62 մլրդ. դրամ** համայնքային ներդրում **/39,1%/,** **475մլն. դրամ** այլ ներդրողներ **/3,3%/**:

**2018-24թթ. Մարզում իրականացվել է .**

* **11** ջրամատակարարման և ջրահեռացման ծրագիր **17** ենթածրագրով **1816,5մլն. դրամ** արժեքով, որի արդյուքում կառուցվել է շուրջ **140կմ**. ջրագիծ և կոյուղագիծ, տեղադրվել **310** ջրաչափ:
* **11** ոռոգման համակարգերի կառուցման և հիմնանորոգման ծրագիր **12** ենթածրագրով **1140,9մլն. դրամ** արժեքով, որի արդյունքում կառուցվել կամ հիմնանորոգվել է **38,1կմ** ոռոգման ջրագիծ, որը կոռոգի **1945հա** /որից՝ **780 հա** բարելավում/ հողատարածք:
* Մանկապարտեզների վերանորոգման **6** սուբվենցիոն ծրագիր **7** ենթածրագրով, որի արդյունքում վերանորոգվել են **19** մանկապարտեզներ կամ բակային տարածքներ **271,2մլն. դրամ** արժեքով:
* **14** բազմաբնակարան բնակելի շենքերի տանիքների և ընդհանուր օգտագործման տարածքների հիմնանորոգման, ինչպես նաև էներգոարդյունավետ արդիականացման ծրագրեր /**28** ենթածրագրով/ **1813,5մլն. դրամ** արժեքով, որի արդյունքում կառուցվել կամ հիմնանորոգվել են **41827քմ**. տանիք և պատեր:
* **15** համայնքային նշանակության օբյեկտների վերանորոգման ծրագրեր **16** ենթածրագրով **672մլն. դրամ** արժեքով:
* **3** տեխնիկայի ձեռքբերման ծրագիր **4** ենթածրագրով **205,7մլն. դրամ** արժեքով /ձեռք է բերվել **4 ավտոբուս, 1 տրակտոր, 1 աղբատար մեքենա**/:
* **31** համայնքային նշանակության փողոցների և բակերի ասֆալտապատման և սալարկման ծրագրեր **69** ենթածրագրով **7622,7մլն. դրամ** արժեքով / հիմնանորոգվել է **495232քմ.** հատված/:
* **1** գազիֆիկացման ծրագիր **3** ենթածրագրով **235,3մլն. դրամ** արժեքով:Գազիֆիկացվել է **3** բնակավայր, կառուցվել է **15,8կմ.** գազատար:
* **7** գիշերային լուսավորության ծրագիր **8** ենթածրագրով **608,9մլն. դրամ** արժեքով, որի արդյունքում կառուցվել է մոտ **82կմ**. լուսավորության համակարգ:

**2018-2024թ․իրականացված սուբվենցիոն ծրագրերն ըստ համայնքների հետևյալն են.**

* **Իջևան - 36 ծրագիր, 4.2մլրդ դրամ արժեքով**
* **Դիլիջան - 20 ծրագիր, 4.7մլրդ դրամ արժեքով**
* **Բերդ - 21 ծրագիր, 3.1մլրդ դրամ արժեքով**
* **Նոյեմբերյան- 23 ծրագիր, 2.3մլրդ դրամ արժեքով**

**2024 թվականին փաստացի ֆինանսավորվել է 3.43 մլրդ. դրամի սուբվենցիոն ծրագրեր.**

**որից՝**

* **2024թվականին հաստատված ծրագրերից 1.15 մլրդ դրամի**
* **2021-2023թթ.-ից տեղափոխված ծրագրերից 2.27 մլրդ.դրամի:**

2025թ-ի համար Տավուշի մարզի համայնքներից մարզպետի աշխատակազմ է ներկայացվել սուբվենցիոն ծրագրի թվով **20** նախնական հայտ մոտ **7.89 մլրդ.դրամ** ընդհանուր արժեքով, որոնք համապատասխան շտկումներից հետո ներկայացվել են ՀՀ ՏԿԵՆ: Նշված ծրագրերից ամբողջական փաթեթներ են ներկայացվել **16-**ի համար՝ **8.326** մլրդ.դրամ արժեքով, որոնք սահմանված կարգով ներկայացվել են ՀՀ ՏԿԵՆ: **1** ծրագիր հաստատվել է գտնվում է ընթացքի մեջ /**Նոյեմբերյանի տեխնիկան**/, մնացածը գտնվում են տարբեր փուլերում:

**2025թ․ համար ներկայացված սուբվենցիոն ծրագրերն ըստ համայնքների ունեն հետևյալ պատկերը.**

* **Իջևան - 3 ծրագիր, 2.226մլրդ դրամ արժեքով, որից՝ 21.1% համայնք,66,2% ՀՀ Պ/Բ, 12,7% այլ ներդրումներ**
* **Դիլիջան - 5 ծրագիր, 3,001մլրդ դրամ արժեքով, որից՝ 49,7% համայնք,49,6% ՀՀ Պ/Բ, 0,7% այլ ներդրումներ**
* **Բերդ - 3 ծրագիր, 1,779 մլրդ դրամ արժեքով, որից՝ 33,4% համայնք,66,6% ՀՀ Պ/Բ, 0,% այլ ներդրումներ**
* **Նոյեմբերյան- 5 ծրագիր, 1.319մլրդ դրամ արժեքով, որից՝ 31,8% համայնք,68,2% ՀՀ Պ/Բ, 0,% այլ ներդրումներ**

**2024 թվականին իրականացվել են 37 սուբվենցիոն ծրագրերի և ենթածրագրերի մշտադիտարկում /ավելի քան 250 անգամ:**

**Մշտադիտարկումն իրականացվել է ինչպես մարզպետի աշխատակազմի հանձնաժողովի, այնպես էլ ՀՀ ՏԿԵՆ –ի մասնագետների մասնակցությամբ:**

**Ընդհանուր առմամբ գրանցված 17 թերություններից 13-ը վերացվել են: 3-ի մասով տրվել են կոնկրետ հանձնարարականներ: 1 դեպքում կապալառուի հետ պայմանագիրը ներկայացված է միակողմանի լուծելու/Դիլիջանի մշակույթի պալատ/:**

**ՀՀ 2024ԹՎԱԿԱՆԻ ՊԵՏԱԿԱՆ ԲՅՈՒՋԵՈՎ ՀՀ ՏԱՎՈՒՇԻ ՄԱՐԶՊԵՏԻ ԱՇԽԱՏԱԿԱԶՄԻՆ ՀԱՏԿԱՑՎԱԾ ԾՐԱԳՐԵՐԻ ՖԻՆԱՆՍԱՎՈՐՈՒՄՆԵՐԻ ՄԱՍԻՆ**

ՀՀ 2024թ պետական բյուջեի միջոցներով ՀՀ Տավուշի մարզպետի աշխատակազմի կողմից իրականացվող ծրագրերի համար նախատեսվել է **11 մլրդ 565մլն 236 հազար դրամ**, որի ֆինանսավորումը կազմել է **11 մլրդ 290մլն 621 հազար դրամ կամ կատարվել է 97,6 %-ով:** Նշված ֆինանսավորումներիհաշվին իրականացվել են 15 ծրագրեր, որոնք ներառել են 33 միջոցառումներ, այդ թվում ըստ հիմնական ուղղությունների.

1. **1055. ՀՀ Տավուշի մարզում տարածքային պետական կառավարում (3 միջոցառում) - 568 մլն 960 հազար դրամ, ֆինանսավորվել է 545 մլն 934 հազար դրամ կամ կատարվել է 96,0 %-ով, տարբերությունը կազմում է 23 մլն դրամ** (մրցույթի արդյունքում տնտեսված գումարներ՝ /աուդիտ-8,5մլն/, ինչպես նաև փաստացի ծախսերի համապատասխան կատարված ֆինանսավորումներ /էներգետիկ և կապի ծառայություններ-4,2մլն/),
2. **1049. Ճանապարհային ցանցի բարելավում (2 միջոցառում)- 598 մլն 616 հազար դրամ, ֆինանսավորվել է 587 մլն 795 հազար դրամ կամ կատարվել է 98,2 %-ով, տարբերությունը կազմում է 10,8 մլն դրամ** (մրցույթի արդյունքում և աշխատանքների համադրման արդյունքում տնտեսված գումարներ),
3. **1146. Հանրակրթության ծրագիր (8 միջոցառում)-6 մլրդ 150 մլն 109 հազար դրամ, ֆինանսավորվել է 6 մլրդ 148 մլն 325 հազար դրամ կամ կատարվել է 99,97 %-ով, տարբերությունը կազմում է 1,8 մլն դրամ** (կրթության ծրագրերը ֆինանսավորվել են 100%-ով, 1,8 մլն դրամը կազմում է աշակերտների և մանկավարժների տեղափոխման տրանսպորտային ծախսերը, որոնք ֆինանսավորվել են տեղափոխված օրերի ծախսերի հաշվարկներին համապատասխան),
4. **1212. Տարածքային զարգացում (5 միջոցառում)-, որից**
	1. 12003 - Պետական աջակցություն սահմանամերձ համայնքներին /ՀՀ մարզի սահմանամերձ համայնքների ընտանիքների կողմից սպառած բնական գազի, էլէներգիայի, ոռոգման ջրի սակագների մասնակի փոխհատուցում և անշարժ գույքի հարկի փոխհատուցում- 574 մլն 850 հազար դրամ, ֆինանսավորվել է 574 մլն 846 հազար դրամ կամ կատարվել է 99,99 %-ով,
	2. 12007 - ՀՀ մարզերին սուբվենցիաների տրամադրում՝ ենթակառուցվածքների զարգացման նպատակով- 2 մլրդ 35 մլն 587 հազար դրամ, ֆինանսավորվել է 2 մլրդ 34 մլն 725 հազար դրամ կամ կատարվել է 99,96%-ով, տարբերությունը կազմում է 862,0 հազար դրամ (ֆինանսավորումները կատարվել են կատարողական ակտերին համապատասխան),
	3. 12025 - ՀՀ մարզերում առաջնահերթ լուծում պահանջող հիմնախնդիրների լուծում- 1 մլրդ 1 մլն 985 հազար դրամ, ֆինանսավորվել է 808 մլն 486 հազար դրամ կամ կատարվել է 80,0%-ով, տարբերությունը կազմում է 193,5 մլն դրամ(որից՝ 1.հեղեղումների վնասի վերականգնման աշխատանքների մրցույթների արդյունքում տնտեսում՝ 8,3մլն, 2.չկատարված աշխատանքներ՝ գետի հունի մաքրում՝ 44 մլն, Ջուջևանի հուշահամալիր՝ 29,4մլն, 3.անշարժ գույքի դիմաց փոխհատուցում չստացած սեփականատերեր/Կիրանց, 22 գույք/ -111,5մլն),

**1236 Հանրակրթական դպրոցների, մանկապարտեզների և կրթահամալիրների գույքով և տեխնիկայով ապահովում - 66 մլն 320 հազար դրամ, ֆինանսավորվել է 34մլն 779 հազար դրամ կամ կատարվել է 52,44 %-ով, տարբերությունը կազմում է 31,5մլն դրամ** (7 մանկապարտեզների /Իջևանի թիվ5, Խաշթառակ, Ն.Ծաղկավան, Այգեձոր, Արծվաբերդ,Դեբեդավան,Հաղթանակ/ մրցույթների արդյունքում տնտեսված գումարներ-25,5մլն, ինչպես նաև որոշ գույքերի համար չկայացած մրցույթներից մնացած գումարներ-6մլն)

**2023 թվականին կազմակերպված 2025 և 2024 թվականին կազմակերպված 86 ընթացակարգերի բաշխվածության վերաբերյալ ըստ գնման ձևերի`**

2023թ -1 հատ գնանշման հարցում՝ 1,25մլն (ԳՀ) -ապարատի պահպանման ծառայությունների գնում,

2024թ - 7 հատ գնանշման հարցում՝ 9,4մլն (ԳՀ) -ապարատի պահպանման ծառայությունների գնում, մանկապարտզների համար էլեկտրոնային դաշնամուր, տեխնիկական հսկողության ծառայություններ,

2023թ - 4 հատ հրատապ բաց մրցույթ՝ 101մլն ( ՀԲՄ) -ճանապարհների ձմեռային և ամառային ընթացիկ պահպանություն,

2024թ - 11 հատ հրատապ բաց մրցույթ՝ 656.7մլն (ՀԲՄ) -ճանապարհների ձմեռային և ամառային ընթացիկ պահպանություն, մարզի 4 տարածքում ավտոճանապարհների հիմնանորոգում, դեպի ալպյան մարգագ. սարի ճանապարհի հիմնանորոգման աշխատանքների նախագծի ձեռքբերում, ճանապարհների գծանշման նախագծի ձեռքբերում, Ջուջևանի հուշահամալիրի հիմնանորոգման աշխատանքների ձեռքբերում,

2023թ - 13 հատ էլեկտրոնային աճուրդ՝ 311.9մլն (ԷԱ) -ապարատի կարիքների համար նախատեսված գնումներ` բենզին, համակարգիչներ և այլ սարքավորումներ, գրասենյակային գույք, ներքին աուդիտի ծառայությունների ձեռքբերում, աղբատար մեքենաների և աղբամանների ձեռքբերում,

2024թ - 12 հատ էլեկտրոնային աճուրդ՝ 91.6մլն (ԷԱ) -ապարատի կարիքների համար նախատեսված գնումներ` բենզին, համակարգիչներ և այլ սարքավորումներ, ներքին աուդիտի ծառայությունների ձեռքբերում, մանկապարտեզների համար գույքի ձեռքբերում և Բերդ համայնքի համար մինի ավտոբուսի ձեռքբերում,

2023թ – 44 հատ մեկ անձ՝ 23,8մլն (ՄԱ) –ապարատի պահպանման ծառայությունների գնում՝ հոսանք+գազ+գրասեն+համակարգչ, արտասահմ.հյուրերի հյուրընկալության և հեղինակային հսկողությունների ծառայությունների ձեռքբերում

2024թ – 45 հատ մեկ անձ՝ 27,0մլն (ՄԱ) –ապարատի պահպանման ծախսեր՝ հոսանք+գազ+ գրասեն+ համակարգիչ, արտասահմ.հյուրերի հյուրընկալության և հեղինակային հսկողությունների ծառայությունների ձեռքբերում,

2023թ – 163 հատ հրատապ մեկ անձ՝ 246,3մլն (ՀՄԱ) -Լեռնային Ղարաբաղից բռնի տեղահանվածների համար հյուրանոցային ծառայությունների, սննդի և կենցաղ. Ապրանքների ու գրեն. Պիտույքների գնումներ,

2024թ – 11 հատ հրատապ մեկ անձ՝ 180,4մլն (ՀՄԱ) –հեղեղումների պատճառով շինարարական աշխատանքների (ներառյալ տեխնիկական հսկողություն)՝ ժամանակավոր կամուրջ և հենապատեր, սննդի և բենզինի գնումներ, գետի հունի մաքրման աշխատանքներ,Կիրանցի և Սարիգյուղի խմելու ու ոռոգման ջրագծերի հիմնանորոգման աշխատանքների նախագծերի և դրանց փորձաքննության ծառայությունների ձեռքբերում:

**Չկայացած ընթացակարգերը** 6 հատ, որից՝ 5-ը մանկապարտեզների համար ձեռք բերվող գույքի համար, 1-ը՝ Իջևանի թ3 դպրոցի ֆուտբոլի դաշտի նախագծային փաստաթղթերի համար: Մրցույթները չեն կայացել հայտեր չլինելու, ինչպես նաև հրավերով նախատեսված պահանջներին չբավարարող հայտերով:

ՀՀ Տավուշի մարզպետի աշխատակազմի ՀՀ 2025 թվականի պետական բյուջեով նախատեսված միջոցառումների իրականացման նպատակով մրցույթները հրապարակված են: Գնման գործընթացները գտնվում են պայմանագրերի ու համաձայնագրերի կնքման փուլում:

**ՀՀ ՏԱՎՈՒՇԻ ՄԱՐԶԻ ՀԱՄԱՅՆՔՆԵՐԻ 2023-2024 ԹԹ. ՏԵՂԱԿԱՆ ԲՅՈՒՋԵՆԵՐԻ ՍԵՓԱԿԱՆ ԵԿԱՄՈՒՏՆԵՐԻ ԱՄՓՈՓ ՀԱՄԵՄԱՏԱԿԱՆՆԵՐԻ ՎԵՐԱԲԵՐՅԱԼ**

2024 թվականի տեղական բյուջեներով սեփական եկամուտները նախատեսվել են 2 մլրդ 176 մլն 298 հազար դրամ, որը 93,7 մլն դրամով ավելի է քան 2023թ տեղական բյուջեներով նախատեսվածը, տոկոսային արտահայտությամբ աճը կազմում է 4,5 %:

2024 թվականին սեփական եկամուտների հավաքագրումը կազմել է 2 մլրդ 111 մլն 437 հազար դրամ, կամ կատարվել է 97,0%-ով: 2023թվականի նկատմամբ հավաքագրման աճը կազմել է 13 մլն 158 հազար դրամ, այդ թվում.

-անշարժ գույքի միասնական հարկի մասով աճել է 126,4 մլն դրամով,

-նախորդ տարիների ապառքների հավաքագրումից՝ 16,0 մլն դրամով,

-տեղական տուրքերի մասով՝ 61,7 մլն դրամով,

-տեղական վճարների մասով՝ 85,2 մլն դրամով,

-գույքի վարձակալությունից եկամուտների մասով՝ 10,9 մլն դրամով,

-փոխադրամիջոցների գույքահարկի մասով նվազել է 89,4 մլն դրամ, իսկ այլ եկամուտների մասով՝ 173,8 մլն դրամ:

Ըստ առանձին համայնքների սեփական եկամուտների հավաքագրումն ունի հետևյալ տեսքը՝

Իջևան- 2023թ նկատմամբ 2024 թվականին աճը կազմել է 97,3 մլն դրամ, որից 56 մլն դրամը անշարժ գույքի մասով, 13 մլն դրամը՝ նախորդ տարիների հողի հարկի և գույքահարկի ապառքների մասով, 12,5 մլն դրամը՝ տեղական տուրքերի մասով, 13 մլն դրամը՝ գույքի վարձակալությունից եկամուտների մասով, 10,5 մլն դրամը՝ տեղական վճարների մասով, 20 մլն դրամը՝ այլ եկամուտների մասով: Փոխադրամիջոցների գույքահարկի մասով պակաս է հավաքագրվել 44 մլն դրամ:

 **Դիլիջան**- 2023թ նկատմամբ 2024 թվականին աճը կազմել է 91 մլն դրամ, որից 53 մլն դրամը անշարժ գույքի մասով, 1 մլն դրամը՝ նախորդ տարիների հողի հարկի և գույքահարկի ապառքների մասով, 12,5 մլն դրամը՝ տեղական տուրքերի մասով, 6 մլն դրամը՝ փոխադրամիջոցների գույքահարկի մասով, 45,2 մլն դրամը՝ տեղական տուրքերի մասով, 34,8 մլն դրամը՝ տեղական վճարների մասով: Գույքի վարձակալությունից եկամուտների մասով պակաս է հավաքագրվել 7,8 մլն դրամ:

**Բերդ**- 2023թ նկատմամբ 2024 թվականին **պակաս է հավաքագրվել 92,7** մլն դրամ, տարբերության պատճառը կայանում է նրանում, որ 2023թվականի ցորենի ցանքսի համար հատկացվել էր 105 մլն դրամ, որն արտահայտվել էր սեփական եկամուտների այլ եկամուտներ տողում, իսկ 2024 թվականի համար նման ծրագիր չի եղել: 2024 թվականին 2023 թվականի նկատմամբ աճ է արձանագրվել անշարժ գույքի մասով՝ 10 մլն դրամ, 3,8 մլն դրամը նախորդ տարիների հողի հարկի և գույքահարկի ապառքների մասով, 20 մլն դրամը տեղական տուրքերի և վճարների մասով: Փոխադրամիջոցների գույքահարկի մասով պակաս է հավաքագրվել 5,2 մլն դրամ:

**Նոյեմբերյան**- 2023թ նկատմամբ 2024 թվականին **պակաս է հավաքագրվել 82,4 մլն** դրամ, տարբերության պատճառը կայանում է նրանում, որ 2023թվականի ցորենի ցանքսի համար հատկացվել էր 85 մլն դրամ, որն արտահայտվել էր սեփական եկամուտների այլ եկամուտներ տողում, իսկ 2024 թվականի համար նման ծրագիր չի եղել: 2024 թվականին 2023 թվականի նկատմամբ աճ է արձանագրվել անշարժ գույքի մասով՝ 8,5 մլն դրամ, 25 մլն դրամը տեղական տուրքերի և վճարների մասով: Փոխադրամիջոցների գույքահարկի մասով պակաս է հավաքագրվել 46 մլն դրամ /Միջին Ասիա տեղափոխված մեքենաների գույքահարկի գանձելու անհնարինության պատճառով/:

**ՀՀ ՏԱՎՈՒՇԻ ՄԱՐԶԻ ՀԱՄԱՅՆՔՆԵՐԻ 2021-2024 ԹԹ. ՏԵՂԱԿԱՆ ԲՅՈՒՋԵՆԵՐԻ ՍԵՓԱԿԱՆ ԵԿԱՄՈՒՏՆԵՐԻ ՀԱՎԱՔԱԳՐՄԱՆ ՎԵՐԱԲԵՐՅԱԼ ԸՍՏ ԱՌԱՆՁԻՆ ՀԱՄԱՅՆՔՆԵՐԻ**

Մարզի համայնքների 2021-2024թթ տեղական բյուջեների սեփական եկամուտների կատարողականների ուսումնասիրությունը ցույց է տալիս, որ 2024թվականի սեփական եկամուտները հավաքագրվել են 2 մլրդ 111 մլն դրամ, 2023թվականին՝ 2 մլրդ 98 մլն դրամ, 2022թվականին՝ 1 մլրդ 491 մլն դրամ, 2021թվականին՝ 1 մլրդ 356 մլն դրամ, այսինքն յուրաքանչյուր տարի սեփական եկամուտների հավաքագրումն ավելացել է:

2022թվականին 2021թ նկատմամբ աճել է 135 մլն դրամով, հիմնականում աճը կայացել է փոխադրամիջոցների գույքահարկի և տեղական վճարների կտրվածքով՝ համապատասխնաբար 75,0 մլն դրամ և 70 մլն դրամ:

2023թվականին 2022թ նկատմամբ աճել է 607 մլն դրամով, հիմնականում անշարժ գույքի մասով՝ 40,0 մլն դրամ, փոխադրամիջոցների գույքահարկի՝ 161,0 մլն դրամ, տեղական տուրքերի՝ 26,5 մլն դրամ և այլ եկամուտների՝ 305 մլն դրամ /որից 267մլն դրամը ցորենի ցանքի փոխհատուցումից և 38,0 մլն դրամը այլ դրամաշնորհներից, որոնք մեկանգամյա ծրագրեր են եղել/:

2024թվականը 2023 թվականի նկատմամբ գրված է II բաժնում:

**ՀՀ 2023-2024ԹԹ. ՊԵՏԱԿԱՆ ԲՅՈՒՋԵՆԵՐՈՎ ՀՀ ՏԱՎՈՒՇԻ ՄԱՐԶԻ ՀԱՄԱՅՆՔՆԵՐԻ ԲՅՈՒՋԵՆԵՐԻՆ ՀԱՏԿԱՑՎԱԾ ԴՈՏԱՑԻԱՆԵՐԻ ՎԵՐԱԲԵՐՅԱԼ**

ՀՀ 2023-2024թթ պետական բյուջեներով ՀՀ Տավուշի մարզի համայնքներին հատկացվել է համապատասխանաբար 3 մլրդ 700 մլն 138 հազար և 5 մլրդ 267 մլն 512 հազար դրամ դոտացիա, 2024թ աճը 2023թ նկատմամբ կազմել է 1 մլրդ 567 մլն 373 հազար դրամ, այդ թվում ըստ առանձին համայնքների.

* Իջևան -2023թ հատկացվել է 1 մլրդ 346 մլն 238 հազար, 2024թ՝ 1 մլրդ 808 մլն 548 հազար դրամ, աճը կազմել է 462 մլն 309 հազար դրամ,
* Դիլիջան -2023թ հատկացվել է 604 մլն 363 հազար, 2024թ՝ 815 մլն 943 հազար դրամ, աճը կազմել է 211 մլն 580 հազար դրամ,
* Բերդ -2023թ հատկացվել է 916 մլն 25 հազար, 2024թ՝ 1 մլրդ 323 մլն 135 հազար դրամ, աճը կազմել է 407 մլն 110 հազար դրամ,
* Նոյեմբերյան -2023թ հատկացվել է 833 մլն 510 հազար, 2024թ՝ 1 մլրդ 319 մլն 885 հազար դրամ, աճը կազմել է 486 մլն 374 հազար դրամ:

2025 թվականի ՀՀ պետական բյուջեով նախատեսվել է 6 մլրդ 14 մլն 915 հազար դրամ կամ 2024թ նկատմամբ ավել է նախատեսվել 747 մլն 403 հազար դրամով: Ըստ առանձին համայնքների 2025թ դոտացիայի աճը 2024թ դոտացիայի նկատմամբ հետևյալն է

* Իջևան -2025թ հատկացվել է 2 մլրդ 52 մլն 759 հազար, որը 2024թ նկատմամբ ավել է 244 մլն 211 հազար դրամով,
* Դիլիջան -2025թ հատկացվել է 947 մլն 307 հազար, ավել է 2024թվականից 131 մլն 364 հազար դրամով,
* Բերդ -2025թ հատկացվել է 1 մլրդ 515 մլն 276 հազար, 2024թվականից ավել է 192 մլն 140 հազար դրամով,
* Նոյեմբերյան -2025թ հատկացվել է 1 մլրդ 499 մլն 572 հազար, 2024թվականից ավել է 179 մլն 686 հազար դրամով:

2025 թվականի դոտացիայի աճը 2023թվականի նկատմամբ կազմել է 2 մլրդ 314 մլն 776 հազար դրամ, այդ թվում.

* Իջևան - 706 մլն 520 հազար,
* Դիլիջան -342 մլն 944 հազար,
* Բերդ - 599 մլն 251 հազար,
* Նոյեմբերյան – 666 մլն 61 հազար: